               2.9.2016

               HR

               Službeni list Europske unije

               C 324/18

         P8_TA(2015)0086
   Zahtjev za ukidanje imuniteta Viktoru Uspaskichu
   Odluka Europskog parlamenta od 25. ožujka 2015. o zahtjevu za ukidanje imuniteta Viktora Uspaskicha (2014/2095(IMM))
   (2016/C 324/04)

      Europski parlament,

               —

               uzimajući u obzir zahtjev za ukidanje imuniteta Viktoru Uspaskichu koji je 21. srpnja 2014. proslijedila litavska sudska uprava u vezi s kaznenim postupkom u tijeku pred prizivnim sudom Republike Litve i koji je 15. rujna 2014. objavljen na plenarnoj sjednici,

               —

               nakon saslušanja Viktora Uspaskicha 24. ožujka 2015. u skladu s člankom 9. stavkom 5. Poslovnika,

               —

               uzimajući u obzir članak 9. Protokola br. 7 o povlasticama i imunitetima Europske unije („Protokol”) te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 62. Ustava Republike Litve,

               —

               uzimajući u obzir Odluku Europskog parlamenta od 7. rujna 2010. (2),

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0061/2015),

               A.

               budući da je regionalni sud u Vilniusu donio nepravomoćnu presudu protiv Viktora Uspaskicha, zastupnika u Europskom parlamentu;

               B.

               budući da se isti postupak sad vodi pred prizivnim sudom Republike Litve;

               C.

               budući da se optužbe protiv Viktora Uspaskicha ne odnose na neko njegovo mišljenje ili glasanje pri obnašanju dužnosti zastupnika u Europskom parlamentu te se stoga ne primjenjuje članak 8. Protokola;

               D.

               budući da prema članku 9. Protokola tijekom zasjedanja Europskog parlamenta njegovi članovi uživaju na državnom području svoje države, imunitet priznat članovima parlamenta te države, ali ako je član zatečen u počinjenju kaznenog djela, nije moguće pozivanje na imunitet te u tom slučaju Europski parlament može ostvariti svoje pravo na ukidanje imuniteta jednom od svojih zastupnika.

               E.

               budući da prema članku 62. Ustava Republike Litve zastupnik u nacionalnom Parlamentu (Seimas) ne može biti pozvan na kaznenopravnu odgovornost ni pritvoren bez suglasnosti Seimasa, niti mu se na neki drugi način može ograničiti sloboda;

               F.

               budući da je pokrenut kazneni postupak protiv Viktora Uspaskicha, zastupnika u Europskom parlamentu, koji je u postupku u tijeku pred regionalnim sudom u Vilniusu osumnjičen da je počinio kaznena djela iz članka 24. stavka 4. u vezi s člankom 222. stavkom 1., članka 220. stavka 1., članka 24. stavka 4. u vezi s člankom 220. stavkom 1., članka 205. stavka 1. i članka 24. stavka 4. u vezi s člankom 205. stavkom 1. kaznenog zakonika Republike Litve;

               G.

               budući da je 14. srpnja 2009. Glavni državni odvjetnik Republike Litve zatražio ukidanje imuniteta Viktoru Uspaskishu u vezi sa spomenutim kaznenim postupkom;

               H.

               budući da je Viktor Uspaskich 27. siječnja 2010. prvi put saslušan u Odboru za pravna pitanja na temelju članka 9. Poslovnika te da je pred istim Odborom ponovno saslušan 2. rujna 2010., nakon što su u odgovorima litavskih vlasti razjašnjena dva pravna pitanja, pri čemu mu je na svim mogućim razinama omogućeno pravo na saslušanje;

               I.

               budući da je Europski parlament 7. rujna 2010. (3) odlučio ukinuti imunitet Viktoru Uspaskichu;

               J.

               budući da je Viktor Uspaskich 5. travnja 2011. podnio zahtjev za zaštitu svog imuniteta, pri čemu je između ostaloga izjavio da nije bio dovoljno saslušan u Odboru za pravna pitanja te je osim toga izjavio da je njegov kazneni progon politički motiviran te da mu se otežava izvršavanje njegovih parlamentarnih obveza;

               K.

               budući da je Viktor Uspaskich u dopisu od 11. travnja 2011. povodom navodno novih činjenica koje je objavio WikiLeaks i koje bi ga trebale prikazati kao žrtvu postupka pokrenutog da mu se nanese politička šteta (fumus persecutionis) zatražio da se preispita Odluka Parlamenta od 7. rujna 2010.;

               L.

               budući da je taj zahtjev odbijen jer nije utvrđena dovoljno jasna poveznica između navodnih novih činjenica i pokretanja postupka protiv Viktora Uspaskicha zbog nepropisnog vođenja računovodstva;

               M.

               budući da je Europski parlament odlučio da neće zaštititi imunitet i povlastice Viktora Uspaskicha (4);

               N.

               budući da je regionalni sud u Vilniusu 12. srpnja 2013. osudio Viktora Uspaskicha za kaznena djela iz članka 24. stavka 4. u vezi s člankom 182. stavkom 2. i člankom 222. stavkom 1. kaznenog zakonika Republike Litve i budući da je Viktor Uspaskich osuđen na četiri godine zatvora;

               O.

               budući da su i Viktor Uspaskich i Državno odvjetništvo nakon toga podnijeli žalbu na presudu, zbog čega se ovaj predmet, zbog kojeg je Viktoru Uspaskichu ukinut imunitet, sada nalazi na drugostupanjskom sudu;

               P.

               budući da će na drugom stupnju biti potrebna nova odluka Europskog parlamenta jer prema članku 62. Ustava Republike Litve zastupnik u nacionalnom parlamentu (Seimas) ne može biti pozvan na kaznenopravnu odgovornost bez suglasnosti Seimasa;

               Q.

               budući da se prema članku 9. točci (a) Protokola opseg i značenje imuniteta koji se priznaje zastupnicima u parlamentu na državnom području svoje države utvrđuje mjerodavnim nacionalnim propisima;

               R.

               budući da Viktor Uspaskich tvrdi da se pravni temelj optužbe promijenio i da tijela kaznenog progona i sudbena tijela mogu napraviti takvu prekvalifikaciju kaznenog djela ako je kazneno djelo za koje ga se sumnjiči isto;

               S.

               budući da je iz dokumenata ionako vidljivo da je činjenično stanje tužbe stalno bilo isto;

               T.

               budući da Viktor Uspaskich tvrdi da se pred Europskim sudom za ljudska prava u vezi s njim vode dva predmeta, ali da nakon razmatranja obaju slučajeva nijedan nije povezan s predmetom u pitanju;

               U.

               budući da se Europskom sudu za ljudska prava može obratiti tek nakon što se iscrpe svi pravni lijekovi na nacionalnoj razini i da je stoga nemoguće da postupak koji se vodi pred prizivnim sudom Republike Litve istovremeno bude predmet postupka koji se vodi pred Europskim sudom za ljudska prava;

               V.

               budući da je Viktor Uspaskich u svom dopisu od 24. listopada 2014. dostavio dodatne nove činjenice koje bi trebale dokazati da je postao žrtva procesa „fumus persecutionis”;

               W.

               budući da se Viktor Uspaskich pri tome poziva na dokumente Wikileaksa kao nove dokumente, a da se o tim dokumentima već raspravljalo u okviru postupka koji je pokrenut 5. travnja 2011. radi zaštite imuniteta te da oni nemaju snagu dokaza, niti su relevantni;

               X.

               budući da se nije mogla utvrditi dovoljno jasna poveznica između navodnih novih činjenica i postupka protiv Viktora Uspaskicha zbog nepropisnog vođenja računovodstva;

               Y.

               budući da zbog toga nema uvjerljivih dokaza da je riječ o slučaju „fumus persecutionis” i da kaznena djela za koje je optužen Viktor Uspaskich uopće nisu povezana s njegovom funkcijom zastupnika u Europskom parlamentu;

               Z.

               budući da odluka o ukidanju imuniteta Viktoru Uspaskichu sukladno članku 9. stavku 7. Poslovnika ni na koji način ne predstavlja izjavu o njegovoj krivnji ili nedužnosti jer je to predmet nacionalnog postupka;

               AA.

               budući da Odbor za pravna pitanja osim toga nema zadatak da u okviru postupka odlučivanja o imunitetu preispituje pravosudne sustave država članica pojedinačno;

               1.

               odlučuje ukinuti imunitet Viktoru Uspaskichu;

               2.

               nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Republike Litve.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23..

      (2)  SL C 308 E, 20.10.2011., str. 90.

      (3)  SL C 308 E, 20.10.2011., str. 90.

      (4)  SL C 165 E, 11.6.2013., str. 80.


title: Odluka Europskog parlamenta (EU) 2015/1641 od 29. travnja 2015. o razrješnici za izvršenje proračuna Europske policijske akademije za financijsku godinu 2013.

text:
               30.9.2015

               HR

               Službeni list Europske unije

               L 255/183

      ODLUKA EUROPSKOG PARLAMENTA (EU) 2015/1641
      od 29. travnja 2015.
      o razrješnici za izvršenje proračuna Europske policijske akademije za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europske policijske akademije za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske policijske akademije za financijsku godinu 2013. zajedno s odgovorima Akademije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Akademija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 208.,

                  —

                  uzimajući u obzir Odluku Vijeća 2005/681/PUP od 20. rujna 2005. o osnivanju Europske policijske akademije (CEPOL-a) i stavljanju izvan snage Odluke 2000/820/PUP (5), a posebno njezin članak 16.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0086/2015),

         1.

            daje razrješnicu direktoru Europske policijske akademije za izvršenje proračuna Akademije za financijsku godinu 2013.

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europske policijske akademije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 51.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 256, 1.10.2005., str. 63.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 2013/406/EU: Odluka predstavnika vlada država članica od 24. srpnja 2013. o imenovanju suca Općeg suda

text:
               30.7.2013

               HR

               Službeni list Europske unije

               L 203/15

         ODLUKA PREDSTAVNIKA VLADA DRŽAVA ČLANICA
   od 24. srpnja 2013.
   o imenovanju suca Općeg suda
   (2013/406/EU)
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               Mandati trinaestoro sudaca Općeg suda istječu 31. kolovoza 2013. Potrebno je imenovati nove suce za razdoblje od 1. rujna 2013. do 31. kolovoza 2019.

               (2)

               G. Miro PREK predložen je u svrhu obnavljanja njegova mandata za suca Općeg suda.

               (3)

               Odbor uspostavljen člankom 255. Ugovora o funkcioniranju Europske unije dostavio je mišljenje o prikladnosti g. Mire PREKA za obnašanje funkcije suda Općeg suda,

         DONIJELI SU OVU ODLUKU:
   Članak 1.
   G. Miro PREK imenuje se ovdje za suca Općeg suda za razdoblje od 1. rujna 2013. do 31. kolovoza 2019.
   Članak 2.
   Ova odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 24. srpnja 2013.

            Predsjednik

         R. KAROBLIS


title: 93/158/EEZ: Odluka Vijeća od 26. listopada 1992. o sklapanju Sporazuma u obliku razmjene pisama između Europske ekonomske zajednice i Sjedinjenih Američkih Država o primjeni Direktive Zajednice za treće zemlje, Direktive Vijeća 72/462/EEZ i odgovarajućih pravnih propisa Sjedinjenih Američkih Država za trgovinu svježim goveđim i svinjskim mesom

text:
               03/Sv. 023

               HR

               Službeni list Europske unije

               3

         31993D0158

               L 068/1

               SLUŽBENI LIST EUROPSKE UNIJE

               26.10.1992.

      ODLUKA VIJEĆA

   od 26. listopada 1992.
   o sklapanju Sporazuma u obliku razmjene pisama između Europske ekonomske zajednice i Sjedinjenih Američkih Država o primjeni Direktive Zajednice za treće zemlje, Direktive Vijeća 72/462/EEZ i odgovarajućih pravnih propisa Sjedinjenih Američkih Država za trgovinu svježim goveđim i svinjskim mesom
   (93/158/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir Direktivu Vijeća 72/462/EEZ od 12. prosinca 1972. o problemima u vezi sa zdravstvenim i veterinarskim pregledima pri uvozu goveda i svinja, ovaca i koza, te svježeg mesa ili mesnih proizvoda iz trećih zemalja (1), u daljnjem tekstu „Direktiva Zajednice za treće zemlje”,
   uzimajući u obzir Odluku Komisije 87/257/EEZ od 28. travnja 1987. o popisu poduzeća u Sjedinjenim Američkim Državama ovlaštenih za uvoz svježeg mesa u Zajednicu (2),
   uzimajući u obzir preporuku Komisije,
   budući da su, u skladu s razmjenom pisama potpisanom 7. svibnja 1991., o kojoj se govori u članku 2. stavku 2. Odluke 91/552/EEZ, Komisija i Vlada Sjedinjenih Američkih Država započele usporedno ispitivanje Direktive Zajednice za treće zemlje i odgovarajućih pravnih propisa Sjedinjenih Američkih Država za trgovinu svježim goveđim i svinjskim mesom, kako bi se utvrdilo jesu li propisi Zajednice i Sjedinjenih Američkih Država istovjetni;
   budući da je usporedno ispitivanje završeno i da je pokazalo kako pravni propisi Zajednice i Sjedinjenih Američkih Država u osnovi pružaju jednaku zaštitu od rizika za javno zdravlje;
   budući da je radi osiguranja priznavanja istovjetnosti poželjno da se uspostavi dogovoreni postupak za primjenu pravnih propisa Zajednice i Sjedinjenih Američkih Država, kako bi se zaštitila i olakšala buduća trgovina svježim goveđim i svinjskim mesom; budući da je u tu svrhu postignut Sporazum;
   budući da će u sklopu uspostave takvog postupka Komisija dostaviti odgovarajuće prijedloge Vijeću o Direktivi Zajednice za treće zemlje;
   budući da su, u međurazdoblju od sklapanja Sporazuma do pune provedbe mjera iz navedenog Sporazuma, potrebne privremene mjere kako bi se omogućilo davanje odobrenja još nekim poduzećima u Sjedinjenim Američkim Državama za potrebe uvoza svježeg goveđeg i svinjskog mesa u Zajednicu;
   budući da je potrebno odobriti Sporazum,
   ODLUČILO JE:
   Članak 1.
   Ovime se, u ime Zajednice, odobrava Sporazum između Europske ekonomske zajednice i Sjedinjenih Američkih Država u obliku razmjene pisama o primjeni Direktive Zajednice za treće zemlje, Direktive vijeća 72/462/EEZ i odgovarajućih pravnih propisa Sjedinjenih Američkih Država za trgovinu svježim goveđim i svinjskim mesom.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu ovlaštenu za potpisivanje Sporazuma koji će biti obvezujući za Zajednicu.
   Ova se Odluka objavljuje u Službenom listu Europskih zajednica.

      Sastavljeno u Luxembourgu 26. listopada 1992.

            Za Vijeće

            Predsjednik

         J. GUMMER

      (1)  SL L 302, 31.12.1972., str. 28. Direktiva kako je zadnje izmijenjena Uredbom EEZ br. 1601/92 (SL L 173, 27.6.1992., str. 13.).

      (2)  SL L 121, 9.5.1987., str. 46. Odluka kako je zadnje izmijenjena Odlukom Vijeća 91/522/EEZ (SL L 283, 11.10.1991., str. 14.).


title: 2012/508/EU: Odluka Vijeća od 24. veljače 2011. o sklapanju Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice

text:
               19/Sv. 012

               HR

               Službeni list Europske unije

               204

         32012D0508

               L 255/3

               SLUŽBENI LIST EUROPSKE UNIJE

               24.02.2011.

      ODLUKA VIJEĆA

   od 24. veljače 2011.
   o sklapanju Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice
   (2012/508/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Komisija je u ime Europske unije pregovorima postigla Sporazum sa Saveznom Republikom Brazilom o ukidanju vizne obveze za kratkotrajan boravak za nositelje obične putovnice.

               (2)

               Sporazum je u ime Europske unije potpisan 8. studenoga 2010., pod uvjetom njegova kasnijeg sklapanja u skladu s Odlukom Vijeća 2010/622/EU (1).

               (3)

               Ova Uredba predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2); Ujedinjena Kraljevina stoga ne sudjeluje u njezinu donošenju, ona za nju nije obvezujuća i u odnosu na nju se ne primjenjuje.

               (4)

               Ova Uredba predstavlja razvoj odredaba schengenske pravne stečevine u kojima Irska ne sudjeluje u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (3); Irska stoga ne sudjeluje u njezinu donošenju, ona je ne obvezuje i u odnosu na nju se ne primjenjuje,

         DONIJELO JE OVU ODLUKU:
   Članak 1.
   Sporazum između Europske unije i Savezne Republike Brazila o ukidanju vizne obveze za kratkotrajan boravak za nositelje obične putovnice (dalje u tekstu: Sporazum) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća šalje obavijest predviđenu člankom 9. stavkom 1. Sporazuma (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 24. veljače 2011.

            Za Vijeće

            Predsjednik

            PINTÉR S.

      (1)  SL L 275, 20.10.2010., str. 3.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Nadzornog tijela EFTA-e br. 36/16/COL od 9. veljače 2016. o djelomičnom stavljanju izvan snage Odluke br. 227/04/COL u pogledu statusa Islanda za virusnu hemoragijsku septikemiju (VHS) [2016/1862]

text:
               20.10.2016

               HR

               Službeni list Europske unije

               L 284/35

         ODLUKA NADZORNOG TIJELA EFTA-e
   br. 36/16/COL
   od 9. veljače 2016.
   o djelomičnom stavljanju izvan snage Odluke br. 227/04/COL u pogledu statusa Islanda za virusnu hemoragijsku septikemiju (VHS) [2016/1862]
   NADZORNO TIJELO EFTA-e,
   uzimajući u obzir Akt iz točke 5.a dijela 4.1. poglavlja I. Priloga I. Sporazumu o EGP-u (Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1)), kako je prilagođen Sporazumu o EGP-u točkom 4.(d) Protokola 1. uz Sporazum o EGP-u te člankom 1. stavkom 2. i člankom 3. Protokola 1. uz Sporazum o nadzoru i sudu,
   uzimajući u obzir Odluku br. 494/13/COL Nadzornog tijela EFTA-e („Tijelo”) od 11. prosinca 2013. kojom se član Kolegija s posebnom odgovornošću za veterinarska i fitosanitarna pitanja ovlašćuje da donese određene odluke u tom području (dokument br. 683826),
   budući da:
   Tijelo je Odlukom br. 227/04/COL cijelom kontinentalnom i obalnom području Islanda dodijelilo status područja slobodnog od zarazne hematopoetske nekroze (IHN) i virusne hemoragijske septikemije (VHS).
   Island je 23. listopada 2015. preko sustava za prijavu bolesti životinja prijavio izbijanje VHS-a među morskim okunima iz slobodnog ulova koji se koriste kao uzgojna riba u regiji Landnamsholf. Dodatne informacije o poduzetim mjerama navedene su u dopisu od 13. studenoga 2015. (dokument br. 780869, IS ref. ANR15110004/20.5).
   S obzirom na prethodno navedeno, trebalo bi povući status područja slobodnoga od VHS-a, koji je Islandu dodijeljen Odlukom br. 227/04/COL.
   U pogledu statusa Islanda za IHN nije došlo ni do kakvih promjena.
   Stoga je Odluku br. 227/04/COL primjereno staviti izvan snage isključivo u pogledu statusa Islanda za VHS.
   Ova je odluka u skladu s mišljenjem Veterinarskog i fitosanitarnog odbora EFTA-e,
   DONIJELO JE OVU ODLUKU:

               1.

               Odluka br. 227/04/COL stavlja se izvan snage u pogledu statusa Islanda za virusnu hemoragijsku septikemiju.

               2.

               Odluka br. 227/04/COL ostaje na snazi u pogledu statusa Islanda za zaraznu hematopoetsku nekrozu.

               3.

               Ova je odluka upućena Islandu.

      Sastavljeno u Bruxellesu 9. veljače 2016.

            Za Nadzorno tijelo EFTA-e

         Helga JÓNSDÓTTIR

            Članica Kolegija

         Carsten ZATSCHLER

            Direktor

      (1)  SL L 328, 24.11.2006., str. 14.


title: Odluka Vijeća (EU) 2016/1877 od 17. listopada 2016. o stajalištu koje treba zauzeti u ime Europske unije u Skupini stručnjaka za Europski sporazum o radu posada vozila koje sudjeluju u međunarodnom cestovnom prometu (AETR) te u Radnoj skupini za cestovni promet Gospodarske komisije Ujedinjenih naroda za Europu (Tekst značajan za EGP)

text:
               22.10.2016

               HR

               Službeni list Europske unije

               L 288/49

         ODLUKA VIJEĆA (EU) 2016/1877
   od 17. listopada 2016.
   o stajalištu koje treba zauzeti u ime Europske unije u Skupini stručnjaka za Europski sporazum o radu posada vozila koje sudjeluju u međunarodnom cestovnom prometu (AETR) te u Radnoj skupini za cestovni promet Gospodarske komisije Ujedinjenih naroda za Europu
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               U presudi od 31. ožujka 1971. u predmetu 22/70 (1), AETR, Sud je utvrdio da je područje rada posada vozila koje sudjeluju u međunarodnom cestovnom prometu u isključivoj vanjskoj nadležnosti Unije. Od tada se ta nadležnost izvršavala u brojnim pravnim aktima Unije, posebno u Uredbi (EZ) br. 561/2006 Europskog parlamenta i Vijeća (2) i Uredbi (EU) br. 165/2014 Europskog parlamenta i Vijeća (3). S obzirom na to da je predmet Europskog sporazuma o radu posada vozila koje sudjeluju u međunarodnom cestovnom prometu (AETR) (4) obuhvaćen područjem primjene Uredbe (EZ) br. 561/2006, Unija je nadležna u pregovorima dogovoriti AETR i sklopiti ga.

               (2)

               Gospodarska komisija Ujedinjenih naroda za Europu (UNECE) osnovala je Skupinu stručnjaka u okviru AETR-a („Skupina stručnjaka”). To je tijelo koje je ovlašteno za izradu i podnošenje prijedlogâ izmjena AETR-a, uključujući njegov članak 22.a.

               (3)

               Sljedeći sastanak Skupine stručnjaka održat će se 24. listopada 2016., a sastanak Radne skupine UNECE-a za cestovni promet („Radna skupina”) 25. listopada 2016. Skupina stručnjaka i Radna skupina planiraju tom prilikom razmotriti prijedloge ugovornih stranaka AETR-a („ugovorne stranke”) koji, ako ih prihvati Skupina stručnjaka, mogu dovesti do izmjene AETR-a nakon pokretanja i završetka postupka takve izmjene. Time će nastati pravni učinci kako je navedeno u članku 218. stavku 9. UFEU-a.

               (4)

               Radi ostvarivanja paneuropske usklađenosti kada je riječ o tahografima u cestovnom prometu, potrebno je uspostaviti jedinstveni proces donošenja odluka. U takvom bi procesu trebalo uzeti u obzir interese Unije i interese trećih zemalja koje su ugovorne stranke.

               (5)

               U članku 22.a AETR-a predviđeno je da izmjene Uredbe Vijeća (EEZ) br. 3821/85 (5) o digitalnom tahografu automatski preuzimaju sve ugovorne stranke, bez formalnog savjetovanja ili glasanja. Nesudjelovanje ugovornih stranaka koje nisu članice EU-a u procesu izrade i donošenja tehničkih specifikacija o digitalnom tahografu bio je uzrok nezadovoljstva pojedinih od tih ugovornih stranaka. U Komunikaciji Komisije naslovljenoj „Digitalni tahograf: plan za buduće aktivnosti” prepoznata je činjenica da se tim mehanizmom ugrožava pravilna i usklađena provedba digitalnog tahografa u ugovornim strankama koje nisu države članice EU-a. Stoga je u interesu Unije izmijeniti proces donošenja odluka u pogledu digitalnih tahografa te predložiti Skupini stručnjaka brisanje članka 22.a AETR-a i primjenu postupka navedenog u članku 22. stavcima od 1. do 3. AETR-a za izmjenu tehničkih specifikacija digitalnog tahografa.

               (6)

               Imajući u vidu da nijedna izmjena specifikacija digitalnog tahografa ne bi smjela utjecati na načela i funkcioniranje AETR-a jer bi te specifikacije trebalo tek redovito ažurirati uzimajući u obzir tehnološki razvoj, broj ugovornih stranaka koji je potreban za podnošenje prigovora protiv tih izmjena trebalo bi povećati s jedne trećine na najmanje jednu polovicu.

               (7)

               Nekoliko argumenata ide u prilog pristupu Unije AETR-u. Prvo, Unija ima isključivu nadležnost u području rada posada vozila koje sudjeluju u međunarodnom cestovnom prometu, kako je potvrđeno u predmetu 22/70. Drugo, takvim bi se pristupom zajamčila djelotvorna zastupljenost interesa Unije u okviru AETR-a. Konačno, zbog posebnosti AETR-a i predloženog procesa donošenja odluka opravdavano je da Unija bude ugovorna stranka.

               (8)

               Člankom 14. AETR-a ne dopušta se pristup tijelima osim državama članicama UNECE-a i državama koje sudjeluju u UNECE-u u savjetodavnom svojstvu. Zbog tog bi razloga, radi omogućivanja pristupa Unije AETR-u, trebalo predložiti izmjenu članka 14. kojom bi se organizacijama za regionalnu integraciju omogućio pristup AETR-u. Pristup Unije AETR-u ne bi trebao predstavljati presedan u pogledu bilo kojeg budućeg pristupanja Unije drugim međunarodnim organizacijama.

               (9)

               Kada se AETR-om dopusti pristup organizacijama za regionalnu integraciju, Vijeće bi na temelju prijedloga Komisije moglo donijeti odluku o pristupu Unije AETR-u. Ako Unija postane ugovorna stranka AETR-a, Vijeće bi u skladu s člankom 218. stavkom 9. UFEU-a moralo utvrđivati stajališta koja treba zauzeti u ime Unije u različitim tijelima AETR-a. U skladu s time Komisija bi Vijeću trebala podnijeti prijedlog u kojem se utvrđuje stajalište Unije koje treba predstaviti i obraniti te, prema potrebi, nacrt teksta o kojem treba glasovati u okviru AETR-a.

               (10)

               Člankom 10. AETR-a predviđeno je da se za tahograf čiji se izrada, ugradnja, uporaba i ispitivanje provode u skladu s Uredbom (EEZ) br. 3821/85 smatra da zadovoljava zahtjeve AETR-a. To načelo primjenjuje se na svaku izmjenu specifikacija tahografa, neovisno o tome jesu li donesene na temelju Uredbe (EEZ) br. 3821/85 ili drugog pravnog akta. Stoga se primjenjuje na Uredbu (EU) br. 165/2014 kojom je stavljena izvan snage i zamijenjena Uredba (EEZ) br. 3821/85, kao i na Provedbenu uredbu Komisije (EU) 2016/799 (6) o utvrđivanju tehničkih specifikacija za novi pametni tahograf. Zbog navedenih razloga članak 10. AETR-a trebalo bi izmijeniti kako bi se uključila upućivanja na Uredbu (EU) br. 165/2014 i Provedbenu uredbu (EU) 2016/799, koje bi se obje trebale primjenjivati od 15. lipnja 2019.

               (11)

               Osim toga, u Prilog AETR-u trebalo bi umetnuti novi dodatak koji sadržava odredbe Provedbene uredbe (EU) 2016/799 i sve naknadne prilagodbe tehničkom napretku.

               (12)

               Certifikat o homologaciji za digitalne tahografe naveden u Dodatku 2. Prilogu AETR-u trebalo bi izmijeniti kako bi se mogao upotrebljavati i za homologaciju pametnih tahografa i njihovih sastavnih dijelova.

               (13)

               Stoga je primjereno utvrditi stajalište koje treba zauzeti u ime Unije u Skupini stručnjaka i u Radnoj skupini,

         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u Skupini stručnjaka za Europski sporazum o radu posada vozila koje sudjeluju u međunarodnom cestovnom prometu (AETR) i u Radnoj skupini za cestovni promet u skladu je sa stajalištem navedenim u Dopuni ovoj Odluci te ga iznose države članice koje su ugovorne stranke AETR-a, djelujući zajednički u interesu Unije.
   2.   Države članice dostavljaju predložene izmjene Skupini stručnjaka.
   3.   Formalne i manje izmjene stajališta iz stavka 1. mogu se dogovoriti bez potrebe za izmjenom tog stajališta.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 17. listopada 2016.

            Za Vijeće

            Predsjednik

         L. SÓLYMOS

      (1)  Presuda Suda od 31. ožujka 1971., Komisija/Vijeće, 22/70, ECLI:EU:C:1971:32.

      (2)  Uredba (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (SL L 102, 11.4.2006., str. 1.).

      (3)  Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.).

      (4)  SL L 95, 8.4.1978., str. 1.

      (5)  Uredba Vijeća (EEZ) br. 3821/85 od 20. prosinca 1985. o uređajima za bilježenje podataka u cestovnom prometu (SL L 370, 31.12.1985., str. 8.).

      (6)  Provedbena uredba Komisije (EU) 2016/799 оd 18. ožujka 2016. o provedbi Uredbe (EU) br. 165/2014 Europskog parlamenta i Vijeća o utvrđivanju tehničkih zahtjeva za izradu, ispitivanje, ugradnju, rad i popravak tahografa i njihovih sastavnih dijelova (SL L 139, 26.5.2016., str. 1.).

      PRILOG I.

         Izmjena članka 22. i brisanje članka 22.a

                  1.

                  Članak 22. mijenja se kako slijedi:

                              (a)

                              Članak 22. stavci 1. i 2. zamjenjuju se sljedećim:
                              „1.   Dodaci 1., 1.B, 1.C i 2. Prilogu ovom Sporazumu mogu se mijenjati u skladu s postupkom utvrđenom u ovom članku.
                              2.   Na zahtjev ugovorne stranke sve predložene izmjene dodataka 1., 1.B, 1.C ili 2. Prilogu ovom Sporazumu razmatra Glavna radna skupina za cestovni prijevoz Gospodarske komisije za Europu.”

                              (b)

                              Stavak 4. zamjenjuje se sljedećim:
                              „4.   Izmjena se prihvaća ako u roku od šest mjeseci od datuma obavijesti više od polovine nadležnih tijela ugovornih stranaka ne uputi Glavnom tajniku prigovore na izmjenu.”

                              (c)

                              Dodaje se novi stavak 6.:
                              „6.   Ako je za predloženu izmjenu Dodatka 1.B ili 1.C ovom Sporazumu potrebna izmjena drugih odredaba Sporazuma, izmjena Dodatka 1.B ili 1.C ne može stupiti na snagu prije stupanja na snagu izmjena tih drugih odredaba u skladu s člankom 21. Ako su u takvom slučaju izmjene Dodatka 1.B ili Dodatka 1.C predstavljene istodobno s izmjenama koje se odnose na druge odredbe Sporazuma, datum njihova stupanja na snagu datum je koji proizlazi iz primjene postupka iz članka 21.”.

                  2.

                  Članak 22.a briše se.

      PRILOG II.

         Izmjene članka 14.

      Članak 14. mijenja se kako slijedi:

                  (a)

                  Iza stavka 1. umeće se sljedeći stavak 1.a:
                  „1.a   Ovaj Sporazum mogu potpisati i organizacije za regionalnu integraciju. Za potrebe ovog Sporazuma, ‚organizacija za regionalnu integraciju’ znači organizacija koju su osnovale suverene države određene regije i koja ima nadležnost u određenim pitanjima koja su uređena ovim Sporazumom te je ovlaštena potpisati i ratificirati, prihvatiti i odobriti ovaj Sporazum ili mu pristupiti.
                  U svrhu izmjene dodataka 1., 1.B, 1.C, 2. i 3. predstavnik organizacije za regionalnu integraciju koja je ugovorna stranka Sporazuma smije glasati u ime država članica organizacije, bez njihove nužne prisutnosti na glasovanju.”

                  (b)

                  Stavak 5. zamjenjuje se sljedećim:
                  „5.   Za svaku državu ili organizaciju za regionalnu integraciju koja ratificira ovaj Sporazum ili mu pristupi nakon što je položila osmu ispravu o ratifikaciji ili pristupanju iz stavka 4. ovog članka, ovaj Sporazum stupa na snagu 180 dana nakon što je ta država ili organizacija za regionalnu integraciju položila ispravu o ratifikaciji ili pristupanju.”

      PRILOG III.

         Izmjena članka 10.

      Članak 10. stavak 3. zamjenjuje se sljedećim:

         „3.   Za vozila koja su prvi put registrirana do 14. lipnja 2019., smatra se da kontrolni uređaj koji je u skladu s Uredbom Vijeća (EEZ) br. 3821/85 od 20. prosinca 1985. i Dodatkom 1.B ovom Sporazumu u pogledu izrade, ugradnje, korištenja i ispitivanja ispunjava zahtjeve ovog Sporazuma.
         Za vozila koja su prvi put registrirana od 15. lipnja 2019., smatra se da kontrolni uređaj koji je u skladu s Uredbom Vijeća (EU) br. 165/2014 od 4. veljače 2014. i Dodatkom 1.C ovom Sporazumu u pogledu izrade, ugradnje, korištenja i ispitivanja ispunjava zahtjeve ovog Sporazuma.”

      PRILOG IV.

         Dodatak 1.C
         Prilog I.C Provedbenoj uredbi Komisije (EU) 2016/799 umeće se kao Dodatak 1.C Prilogu AETR-u.

      PRILOG V.

         Certifikat o homologaciji za proizvode u skladu s Dodatkom 1.B/1.C

      Poglavlje III. Dodatka 2. „III. Certifikat o homologaciji za proizvode u skladu s Dodatkom I.B” zamjenjuje se sljedećim:

         „III.   Certifikat o homologaciji za proizvode u skladu s Dodatkom 1.B/1.C
             (1)

         Nakon što ugovorna stranka odobri homologaciju, podnositelju zahtjeva izdaje certifikat o homologaciji sastavljen u skladu s obrascem u nastavku. Ugovorne stranke upotrebljavaju preslike tog dokumenta kako bi o odobrenju ili povlačenju homologacije obavijestile ostale ugovorne stranke.

            Certifikat o homologaciji za proizvode u skladu s Dodatkom 1.B/1.C
             (1)

         Naziv nadležnog tijela
         Izjava o (2):
         homologaciji
         povlačenju homologacije
         modela kontrolnog uređaja
         sastavnog dijela kontrolnog uređaja (3)

         kartice vozača
         kartice radionice
         kartice poduzeća
         kartice inspektora
         Homologacijski br. …

                     (1)

                     Proizvodne ili trgovačke oznake

                     (2)

                     Naziv modela

                     (3)

                     Naziv proizvođača

                     (4)

                     Adresa proizvođača

                     (5)

                     Podneseno za homologaciju dana

                     (6)

                     Ispitni laboratorij(i)

                     (7)

                     Datum i broj izvješćâ

                     (8)

                     Datum homologacije

                     (9)

                     Datum povlačenja homologacije

                     (10)

                     Modeli sastavnih dijelova kontrolnog uređaja za koji je sastavni dio namijenjen

                     (11)

                     Mjesto

                     (12)

                     Datum

                     (13)

                     Priložena opisna dokumentacija

                     (14)

                     Napomene (uključujući pečaćenje ako je potrebno)

               …
         (Potpis)


title: 2009/357/EZ: Odluka Komisije od 27. travnja 2009. o izmjeni Odluke 2007/134/EZ o osnivanju Europskog istraživačkog vijeća  Tekst značajan za EGP

text:
               13/Sv. 54

               HR

               Službeni list Europske unije

               196

         32009D0357(01)

               L 110/37

               SLUŽBENI LIST EUROPSKE UNIJE

         ODLUKA KOMISIJE
   od 27. travnja 2009.
   o izmjeni Odluke 2007/134/EZ o osnivanju Europskog istraživačkog vijeća
   (Tekst značajan za EGP)
   (2009/357/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 1982/2006/EZ Europskog parlamenta i Vijeća od 18. prosinca 2006. o Sedmom okvirnom programu Europske zajednice za aktivnosti u području istraživanja i tehnološkog razvoja te za demonstracijske aktivnosti (2007.–2013.) (1), a posebno njezine članke 2. i 3.,
   uzimajući u obzir Odluku Vijeća 2006/972/EZ od 19. prosinca 2006. o posebnom programu „Ideje” kojim se primjenjuje Sedmi okvirni program Europske zajednice za istraživanja, tehnološki razvoj i demonstracijske aktivnosti (2007.-2013.) (2), a posebno njezin članak 4. stavke 2. i 3.,
   budući da:

               (1)

               Cilj posebnog programa „Ideje” unutar Sedmog okvirnog programa je podržati pionirska istraživanja potaknuta od strane istraživača u svim znanstvenim, tehnološkim i visokoškolskim područjima, koja istraživači provode u okviru tema odabranih prema vlastitom izboru.

               (2)

               Odlukom 2007/134/EZ (3) Komisija je osnovala Europsko istraživačko vijeće (dalje u tekstu: „ERC”) kao sredstvo za provedbu posebnog programa „Ideje”.

               (3)

               U skladu s člankom 1. Odluke 2007/134/EZ, ERC se sastoji od neovisnog Znanstvenog vijeća kojem pomaže posebna provedbena struktura.

               (4)

               Znanstveno vijeće čine najbolji znanstvenici, inženjeri i stručnjaci koje imenuje Komisija i koji djeluju osobno, neovisno o bilo kakvom vanjskom utjecaju. Vijeće djeluje u skladu s mandatom koji je predviđen člankom 3. Odluke 2007/134/EZ.

               (5)

               U skladu s člankom 4. stavkom 1. Odluke 2007/134/EZ Znanstveno se vijeće sastoji od najviše 22 člana.

               (6)

               Tri su člana Znanstvenog vijeća odstupila iz osobnih razloga: prof. Manuel CASTELLS, Otvoreno sveučilište u Kataloniji; prof. Paul J. CRUTZEN, Max Planck institut za kemiju, Mainz, prof. Lord MAY, Sveučilište u Oxfordu.

               (7)

               U skladu s člankom 4. stavkom 7. Odluke 2007/134/EZ u slučaju odstupanja člana ili po isteku njegova mandata koji se ne može obnoviti, Komisija imenuje novog člana.

               (8)

               U skladu s člankom 4. stavkom 6. Odluke 2007/134/EZ članovi se imenuju na mandat od četiri godine koji se može jednom obnoviti na temelju sustava rotacije, čime se osigurava kontinuitet rada Znanstvenog vijeća.

               (9)

               U skladu s člankom 4. stavkom 4. Odluke 2007/134/EZ Komisija imenuje buduće članove na temelju čimbenika i kriterija koji su utvrđeni u Prilogu I. navedenoj Odluci te nakon neovisnog i transparentnog postupka, koji potvrđuje Znanstveno vijeće, a uključuje savjetovanje sa znanstvenom zajednicom i izvješće Parlamentu i Vijeću. Takav je postupak proveo neovisni Odbor za izbor, koji je izvješće poslao Parlamentu i Vijeću. Ovaj je Odbor preporučio tri nova člana i oni su prihvaćeni.

               (10)

               U skladu s člankom 4. stavkom 4. Odluke 2007/134/EZ, imenovanje budućih članova objavljuje se u skladu s Uredbom (EZ) br. 45/2001 Europskog parlamenta i Vijeća (4),

         ODLUČILA JE:
   Članak 1.
   Osobe navedene u Prilogu ovoj Odluci imenuju se za članove Znanstvenog vijeća Europskog istraživačkog vijeća na mandat od četiri godine.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. travnja 2009.

            Za Komisiju

         Janez POTOČNIK

            Član Komisije

      (1)  SL L 412, 30.12.2006., str. 1.

      (2)  SL L 400, 30.12.2006., str. 243., kako je ispravljeno u SL L 54, 22.2.2007., str. 81.

      (3)  SL L 57, 24.2.2007., str. 14.

      (4)  SL L 8, 12.1.2001., str. 1.

      PRILOG

         NOVI ČLANOVI ZNANSTVENOG VIJEĆA ERC-a

      Prof. Sierd A.P.L. CLOETINGH, Slobodno sveučilište u Amsterdamu
      Prof. Carlos M. DUARTE, Španjolsko vijeće za znanstveno istraživanje, Majorca
      Prof. Henrietta L. MOORE, Sveučilište u Cambridgeu